# Nova Unió Popular Ecològica i Social

La Nova Unió Popular Ecològica i Social (abreujada NUPES i pronunciada [nypɛs] en francès, i de vegades també pronunciada [nyp] o [nyps]), representada al logotip oficial per la lletra grega Ni, fou una coalició de partits polítics de l'esquerra francesa.

## Història

Creada abans de les eleccions presidencials franceses de 2022, sota el nom d'Unió Popular (UP), per donar suport a la candidatura de Jean-Luc Mélenchon del partit França Insubmisa, la formació es va ampliar posteriorment en forma de coalició en la qual participen el Pol ecologista (entre ells Europa Ecologia-Els Verds), el Partit Comunista Francès i el Partit Socialista, per tal de presentar candidatures conjuntes per a les eleccions legislatives de 2022.
De cara a les eleccions legislatives de 2024, aquests partits es van tornar a unir en una nova organització anomenada Nou Front Popular.

### Objectius

NUPES pretenia reunir les principals forces de l'esquerra per tal de presentar candidatures comunes a les eleccions legislatives del 2022.
Els participants es reunien al voltant de diversos objectius, inclosos:
* l'augment del salari mínim fins als 1.500 euros nets;
* el retorn de l'edat de jubilació als 60 anys;
* congelació de preus dels productes de primera necessitat;
* planificació ecològica;
* l'establiment d'una VI República;
* un subsidi d'autonomia per a joves.
Aquesta coalició tenia l'ambició d'obtenir la majoria a l'Assemblea Nacional per tal d'imposar la cohabitació al president Emmanuel Macron, amb el nomenament de Jean-Luc Mélenchon com a primer ministre. S'anomena cohabitació al fet que el president de la república i el primer ministre siguin de partits diferents.

### Programa compartit de govern

El dijous 19 de maig de 2022 es publicà el Programa de Govern Compartit de la Nova Unió Popular Ecològica i Social. Consta de sis-centes cinquanta propostes dividides en vuit capítols:
* progrés social, ocupació i pensions;
* ecologia, biodiversitat, clima, béns comuns i energia;
* repartiment de la riquesa i justícia fiscal;
* serveis públics: salut, educació, cultura, esport;
* sisena república i democràcia;
* seguretat i justícia;
* igualtat i lluita contra la discriminació;
* unió europea i internacional.
Les quatre parts estan d'acord en el 95% d'aquestes mesures, però admeten divergir en 33 d'elles; en cas de victòria de l'esquerra, es farà un debat parlamentari on tothom podrà exposar els seus arguments i serà l'Assemblea qui decidirà.
El 9 de juny, més de 170 economistes d'esquerra, entre els quals Thomas Piketty, Bernard Friot, Julia Cagé, Gabriel Zucman i Jacques Généreux, van signar una plataforma de suport al programa econòmic de NUPES.
L'acord de coalició reuneix França Insubmisa i els seus aliats (entre ells Revolució Ecològica per als Vius, Esquerra Democràtica i Social, i el Partit dels Treballadors Independents), el Pol Ecologista, inclòs Europa Ecologia-Els Verds, Génération écologie, Generation.s i Els Nous Demòcrates, el Partit Comunista Francès i el Partit Socialista.

### Símbols

El dissabte 7 de maig de 2022, en la seva primera convenció, la Nova Unió Popular Ecològica i Social adoptà oficialment la lletra grega Ni com a símbol després d'haver-la utilitzat molt el dia abans a les xarxes socials. Aquesta elecció ve motivada per una semblança visual amb la V de victòria i una proximitat sonora a les dues primeres inicials de la NUPES.

## Membres

| Partit | Partit | Abr. | Ideologia | Posició | Líder(s) |
| La França Insubmisa i aliats |||||||
| | La França Insubmisa | LFI | Socialisme democràtic | Esquerra | Jean-Luc Mélenchon Manuel Bompard |
| | Partit d'Esquerra | PG | Socialisme democràtic | Esquerra | Éric Coquerel Danielle Simonnet |
| | Ensemble! | E! | Socialisme Ecosocialisme | Esquerra a extrema esquerra | Col·lectiu |
| | Picardie debout | PD | Socialisme democràtic Regionalisme | Esquerra | François Ruffin |
| | Revolució Ecològica | REV | Ecologisme | Esquerra | Aymeric Caron |
| | Partit Obrer Independent | POI | Marxisme | Esquerra a extrema esquerra | Col·lectiu |
| | Rézistans Égalité 974 | RÉ974 | Socialisme democràtic Regionalisme | Esquerra a extrema esquerra | Jean-Hugues Ratenon |
| Les Écologistes i aliats |||||||
| | Les Écologistes | LE | Ecologisme | Centreesquerra a esquerra | Marine Tondelier |
| | Génération.s | G.s | Socialisme democràtic Ecosocialisme | Esquerra | Benoît Hamon |
| | Génération écologie | GÉ | Ecologisme | Centre | Delphine Batho |
| Partit Socialista i aliats |||||||
| | Partit Socialista | PS | Socialdemocràcia | Centreesquerra | Olivier Faure |
| | Plaça Pública | PP | Socialdemocràcia | Centreesquerra | Raphaël Glucksmann |
| | New Deal | ND | Progressisme | Centreesquerra a esquerra | Arnaud Lelache Aline Mouquet |
| | Moviment pel Desenvolupament de Mayotte | MDM | | | |
| Partit Comunista Francès i aliats |||||||
| | Partit Comunista Francès | PCF | Comunisme | Esquerra a extrema esquerra | Fabien Roussel |
| | Per La Reunió | PLR | Socialisme democràtic | Esquerra | Huguette Bello |
| | Tāvini Huiraʻatira | TH | Progressisme Independentisme | Centreesquerra a esquerra | Oscar Temaru |
| | Péyi-A | Péyi-A | Independentisme | Centreesquerra a esquerra | Jean-Philippe Nilor Marcelin Nadeau |

### Antics membres

El 16 d'octubre de 2022, Els Nous Demòcrates es van integrar dins de Les Écologistes.
| Partit | Partit | Partit | Abr. | Ideologia | Posició | Líder(s) |
| | | Els Nous Demòcrates | ND | Socioliberalisme | Centreesquerra | Aurélien Taché Émilie Cariou |

## Candidats

Desglossament de circumscripcions per partit i bloc :
| Partit o bloc | Partit o bloc | Circunscripcions | Proporció |
| La França Insubmisa i partits associats (La França Insubmisa, Partit d'Esquerra, Ensemble!, Picardie debout, Revolució Ecològica) | La França Insubmisa i partits associats (La França Insubmisa, Partit d'Esquerra, Ensemble!, Picardie debout, Revolució Ecològica) | 326 / 577 | 56.50% |
| Pol Ecologista | Les Écologistes | 80 / 577 | 13.86% |
| Pol Ecologista | Génération.s | 9 / 577 | 1.56% |
| Pol Ecologista | Generació Ecològica | 9 / 577 | 1.56% |
| Pol Ecologista | Els Nous Demòcrates | 2 / 577 | 0.35% |
| Pol Ecologista | Total | 100 / 577 | 17.33 % |
| Partit Socialista | Partit Socialista | 70 / 577 | 11.96 % |
| Partit Comunista Francès | Partit Comunista Francès | 50 / 577 | 8.84% |
| No declarat (d'Ultramar i Còrsega) | No declarat (d'Ultramar i Còrsega) | 31 / 577 | 5.55 % |
| Total | Total | 577 | 100 % |

## Eleccions

La NUPES es convertí en la principal força de l'oposició amb 131 escons, impedint a Emmanuel Macron de tenir majoria absoluta; però no va aconseguir imposar-li la cohabitació. El resultat de les eleccions permet a cada partit de la coalició formar el seu propi grup a l'Assemblea Nacional.
Passades les eleccions, Jean-Luc Mélenchon proposà el 20 de juny que tots els diputats escollits amb el segell NUPES formessin un únic grup parlamentari. El Partit Socialista, Europa Ecologia-Els Verds i el Partit Comunista Francès s'hi van oposar i van mantenir l'acord inicial de formar grups independents. La presidència de la Comissió d'Hisenda a l'Assemblea Nacional, que constitucionalment ha d'anar al grup de l'oposició més important (i no a la coalició de l'oposició més important), podria anar en aquest cas al Reagrupament Nacional, primer partit de l'oposició amb 89 diputats.

## Resultats electorals
### Eleccions legislatives

| Any | Líder | 1a volta | 1a volta | 2a volta | 2a volta | Escons | Govern |
| Any | Líder | Vots | % | Vots | % | Escons | Govern |
| 2022 | Jean-Luc Mélenchon | 5,857,364 | 25.7 | 6,556,198 | 31.6 | 131 / 577 | Oposició |

## Referències

* ↑ Carriat, Julie. «La France insoumise et les écologistes passent un accord pour les législatives» (en francès). Le Monde, 02-05-2022. [Consulta: 7 juliol 2024].
* ↑ «Els partits de l'esquerra francesa segellen una aliança electoral». Vilaweb, 13-06-2024.
* ↑ «La France insoumise et les écologistes passent un accord pour les législatives» (en francès). Le Monde, 02-05-2022 [Consulta: 1r maig 2022].
* 1 2 «Législatives 2022 : ce que contient l'accord conclu entre La France insoumise et Europe Ecologie-Les Verts» (en francès). Franceinfo, 02-05-2022. [Consulta: 5 maig 2022].
* ↑ «Législatives : que signifie « Nupes », cette nouvelle force politique née de l’union de la gauche ?» (en francès). Sud Ouest, 04-05-2022. [Consulta: 4 maig 2022].
* ↑ «Législatives 2022. « Nouvelle Union populaire écologique et sociale » : que sait-on de l'accord LFI-EELV ?». Le Journal de Saône-et-Loire, 02-05-2022. [Consulta: 4 maig 2022].
* ↑ «Le programme - Site officiel» (en francès), 17-05-2022. [Consulta: 19 maig 2022].
* ↑ «La Nupes présente un programme commun de plus de 650 propositions pour les législatives» (en francès). lemonde.fr, 19-05-2022. [Consulta: 28 maig 2022].
* 1 2 «Programme de la Nupes aux législatives : les points de convergence et de désaccord entre LFI, EELV, le PS et le PCF» (en francès). lemonde.fr, 30-05-2022. [Consulta: 30 maig 2022].
* ↑ «Nupes : quelles sont les mesures sur lesquelles LFI, PCF, PS et EELV ne se sont pas accordés ?», 19-05-2022.
* ↑ «La Nupes présente son programme : une alliance gouvernementale de gauche, 650 mesures et 33 « nuances »», 20-05-2022.
* ↑ «Piketty, Friot, Cagé... L’appel d’économistes en faveur du programme de la Nupes aux législatives». lejdd.fr.
* ↑ «Plus de 170 économistes signent une tribune de soutien au programme de la Nupes». europe1.fr, 09-06-2022.
* ↑ «De Thomas Piketty à Bernard Friot, plus de 170 économistes appellent à voter Nupes». liberation.fr, 09-06-2022.
* ↑ «Présidentielle 2022 : le militant écologiste Aymeric Caron annonce son ralliement à Jean-Luc Mélenchon». Franceinfo, 23-01-2022. [Consulta: 3 maig 2022].
* ↑ Laurent de Boissieu. «Législatives 2022 : panorama d’une offre électorale très large». La Croix. [Consulta: 19 juny 2022].
* ↑ Laurent de Boissieu. «Nouvelle Union Populaire Écologique et Sociale (NUPES)». France Politique. [Consulta: 19 juny 2022].
* ↑ «Législatives : les compromis de l’accord entre LFI et EELV». Le Point, 02-05-2022. [Consulta: 2 maig 2022].
* ↑ «Meuse : Emilie Cariou ne briguera pas un second mandat aux élections législatives». France 3 Grand Est, 02-05-2022. [Consulta: 2 maig 2022].
* ↑ «Législatives 2022 en direct : Le Parti communiste entérine un accord avec La France insoumise». Le Monde, 03-05-2022 [Consulta: 3 maig 2022].
* ↑ Astrid de Villaines. «L'union de la gauche (Nupes) opte pour un V comme logo, voici pourquoi». HuffPost, 07-05-2022. [Consulta: 7 maig 2022].
* ↑ à 12h54, Par Julien Duffé Le 23 octobre 2022. «Le député Aurélien Taché et son parti rejoignent EELV» (en francès), 23-10-2022. [Consulta: 20 febrer 2025].
* ↑ «Législatives 2022 : la carte des circonscriptions à gauche après l'accord commun» (en francès), 05-05-2022. [Consulta: 20 febrer 2025].
* ↑ «Législatives : la Nupes, une première force d’opposition à l’avenir incertain» (en francès). France 24, 20-06-2022. [Consulta: 20 juny 2022].
* ↑ «Législatives : les écologistes de retour à l'Assemblée» (en francès). Les Echos, 20-06-2022. [Consulta: 20 juny 2022].
* ↑ «Résultats des législatives 2022 : LFI, EELV, PS... Comment s'en sortent les différents partis de la Nupes à l'issue du second tour ?» (en francès). Franceinfo, 20-06-2022. [Consulta: 20 juny 2022].
* ↑ «La joie du PS, qui conserve son groupe, et d’EELV, avec ses 23 députés, douchée par le score de l’extrême droite» (en francès). Le Monde.fr, 20-06-2022 [Consulta: 20 juny 2022].
* ↑ «La proposition de Jean-Luc Mélenchon d’un groupe parlementaire unique de la Nupes ne convainc pas à gauche» (en francès). Le Monde, 20-06-2022. [Consulta: 20 juny 2022].
* ↑ «RN et Nupes lancent la bataille pour la commission des Finances à l'Assemblée» (en francès). Challenges, 20-06-2022. [Consulta: 20 juny 2022].